কিছু কিছু সিদ্ধান্ত নিতে আমরা বেশি সময় নিয়ে ফেলি। একটা উদাহরণ দেওয়া যাক। একজন নিয়োগকর্তা খুব ট্যালেন্টেড প্রার্থীর সন্ধান পেলেন, যাঁকে পেলে তাঁর টিম আরও ভালো কাজ করবে। কিন্তু সেই কর্মীকে নেওয়া সহজ ছিল না। ভালো সংস্থায় কাজ করতেন, মাইনেটাও মোটা পেতেন। তাঁকে নিতে গেলে স্বভাবতই বেশি পয়সা ঢালতে হবে। নেব কী নেব না, এই ভাবতেই তাঁর পাঁচ মাস গড়িয়ে গেল। একসময় নিয়েও ফেললেন। একবার সে যোগ দেওয়ার পরে, নিয়োগকর্তার ব্যবসায়িক কাজকর্ম যেন আরও সহজ হয়ে গেল। অথচ দেখুন, তাঁকে নিতে কত না টালবাহানা করেছিলেন। আবার একজন কর্মী উপযুক্ত নন। তাঁকে আর দরকার নেই, এটা বলতেও অনেকের সময় লেগে যায়। সিদ্ধান্ত নিতে গড়িমসি করবেন যখনই নতুন কাউকে নেবেন তাঁকে সরাসরি জিজ্ঞাসা করুন,কাজটা তাঁর কেমন লাগছে। আবার কাউকে মুখের ওপর বলে দিন তাঁকে দিয়ে হচ্ছে না।